CELEX: 32004R1107
Language: el
Date: 2004-06-11 00:00:00
Title: Κανονισμός (ΕΚ) αριθ. 1107/2004 της Επιτροπής, της 11ης Ιουνίου 2004, για τροποποίηση του κανονισμού (ΕΚ) αριθ. 708/98 όσον αφορά τις ανώτατες ποσότητες της τρίτης μερίδας παρέμβασης της περιόδου 2003/04

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 211/14
            
         
      ΚΑΝΟΝΙΣΜΌΣ (ΕΚ) αριθ. 1107/2004 ΤΗΣ ΕΠΙΤΡΟΠΉΣ
   
   της 11ης Ιουνίου 2004
   για τροποποίηση του κανονισμού (ΕΚ) αριθ. 708/98 όσον αφορά τις ανώτατες ποσότητες της τρίτης μερίδας παρέμβασης της περιόδου 2003/04
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη,
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3072/95 του Συμβουλίου, της 22ας Σεπτεμβρίου 1995, περί κοινής οργανώσεως της αγοράς του ρυζιού (1), και ιδίως το άρθρο 8 στοιχείο β),
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, περί κοινής οργανώσεως της αγοράς του ρυζιού (2) και ιδίως το άρθρο 32 παράγραφοι 2 και 3,
   Εκτιμώντας τα ακόλουθα:
   
               (1)
            
            
               Οι όροι παραλαβής του ρυζιού paddy από τους οργανισμούς παρέμβασης έχουν καθοριστεί από τον κανονισμό (ΕΚ) αριθ. 708/98 της Επιτροπής, της 30ής Μαρτίου 1998, σχετικά με την ανάληψη του αναποφλοίωτου ρυζιού (paddy) από τους οργανισμούς παρέμβασης και για τον καθορισμό των προς εφαρμογή διορθωτικών ποσών καθώς και των προσαυξήσεων και των μειώσεων (3).
            
         
               (2)
            
            
               Ο κανονισμός (ΕΚ) αριθ. 1785/2003 περιόρισε σε 100 000 τόνους τις ποσότητες που μπορούν να παραληφθούν από τους οργανισμούς παρέμβασης από την 1η Απριλίου έως τις 31 Ιουλίου 2004. Οι ποσότητες αυτές μπορούν να τροποποιηθούν με βάση ένα ισοζύγιο που αντικατοπτρίζει την κατάσταση της αγοράς.
            
         
               (3)
            
            
               Σε πολλά κράτη μέλη διαφαίνεται ότι οι προσφερόμενες ποσότητες στην παρέμβαση είναι κατά πολύ ανώτερες από τις ποσότητες που αναφέρονται στο παράρτημα IV του κανονισμού (ΕΚ) αριθ. 708/98. Κατά συνέπεια, λαμβάνοντας υπόψη την κατάσταση της αγοράς που προκύπτει από το προαναφερθέν ισοζύγιο, πρέπει να αυξηθούν οι ποσότητες αυτές κατά 45 000 τόνους και να τροποποιηθούν οι ανώτατες ποσότητες της τρίτης μερίδας παρέμβασης της περιόδου 2003/04.
            
         
               (4)
            
            
               Πρέπει συνεπώς να τροποποιηθεί ο κανονισμός (ΕΚ) αριθ. 708/98.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα IV του κανονισμού (ΕΚ) αριθ. 708/98, στη στήλη «μερίδα αριθ. 3» ο αριθμός «0» αντικαθίσταται από τον αριθμό «45 000».
   Άρθρο 2
   Ο παρών κανονισμός αρχίζει να ισχύει την επόμενη ημέρα της δημοσίευσης του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουνίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 329 της 30.12.1995, σ. 18· κανονισμός όπως τροποποιήθηκε τελευταία από την πράξη προσχώρησης του 2003. Καταργήθηκε από τον κανονισμό (ΕΚ) αριθ. 1785/2003 με ισχύ από την ημέρα ενάρξεως εφαρμογής του τελευταίου αυτού κανονισμού.
   
      (2)  ΕΕ L 270 της 21.10.2003, σ. 96.
   
      (3)  ΕΕ L 98 της 31.3.1998, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 579/2004 (ΕΕ L 90 της 27.3.2004, σ. 54).